Ha основу Закона о стечају («Службени гласник  Републике Србије» број 104/2009, 99/2011 – др. закон, 71/2012 – одлука УС, 83/2014, 113/2017, 44/2018 и 95/2018), Националним стандардом број 5 – Национални стандард о начину и поступку уновчења имовине стечајног дужника («Службени гласник Републике Србије» број62/2018), Љубомир Петров, стечајни управник стечајног дужника:

КОПРОДУКТ акционарско друштво за унутрашњу и спољну трговину и заступање, 

Нови Сад, булевар Михајла Пупина 6, МБ 08133000, ПИБ 101698665
                                                                   објављује
ПОЗИВ ЗА ДОСТАВЉАЊЕ ПОНУДА

За

Пружање услуга процене вредности дела нмовине стечајног дужника.
1. Предмет процене
Део имовине стечајног дужника означена у Економско финансијском извештају као удели или акције код других правних лица и то: СТОТЕКС АД НОВИ САД, ИМ БЕК ДОО БЕОГРАД – у стечају, BDD TANDEM FINANCIAL AD Novi Sad.

2. Сврха процене

Сврха процене је да се на основу процене вредности дела имовине стечајног дужника ( у складу са дефиницијом из Националног стандарда бр.5 Правилника о утврђивању националних стандарда за управљање стечајном масом Сл.гл. бр. 62/2018), оствари највећа продајна вредности ради максималног намирења поверилаца у стечајном поступку над стечајним дужником.
3. Извештај о процени

По завршетку посла, понуђач је дужан да припреми и достави детаљан извештај у електронској форми и 2 примерка у писаној форми, који ће морати да садржи следеће: 

- Предмет процене

- Мишљење о приложеној имовинско-правној документацији

- Дефиниција вредности

- Датум процене

- Списак метода коришћених у процени

- Закључак о процењеној  вредности дела имовине стечајног дужника; 
- Претпоставке и ограничавајући услови;

4. Методе процене

Процена се врши на основу Уредбе о методологији за процену вредности капитала и имовине,
 ( „Службени гласник PC" број 45/2001) и Упутства о начину примене метода за процену вредности капитала и имовине и начину исказивања процењене вредности капитала. Неопходно је да се у процени примене оне методе које, у складу са Међународним Стандардима Процене, Међународним Стандардима Финансијског Извештавања - МСФИ, Законом о проценитељима вредности непокретности и његовим подзаконским актима и Националним Стандардима за управљање стечајном масом - Национални стандард број 5 о начину и поступку уновчења имовине стечајног дужника, омогућавају исказивање вредности имовине стечајног дужника.

Надаље, резултат процене дела имовине стечајног дужника треба да користи за исказивање  вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о вредности примарно буде изведен из тржишних вредности, a у случајевима где не постоје поуздани тржишни подаци, неопходно је применити алтернативне методе процене као што су приносни и трошковни методи.

5. Информације за понуђаче
Заинтересовани понуђачи, односно овлашћени представници, могу понуде поднети стечајном управнику и предати најкасније до 15.04.2023. године . 

Контакт телефон стечајног управника  063/512800, Е-mail: petrov.ljubomir@gmail.com
       Понуде доставити у затвореној коверти са назнаком „НЕ ОТВАРАТИ - ПОНУДА ЗА  ПРУЖАЊЕ УСЛУГЕ ПРОЦЕНЕ ДЕЛА ИМОВИНЕ КОПРОДУКТ АД – У СТЕЧАЈУ   
На адресу стечајног управника: Јернеја Копитара 33а, 21000 Нови Сад или путем E-mail.
Понуда садржи:

-   Доказе о испуњености услова из тачке 7 овог позива (у копији)
-   Рок у коме ће  завршити процену

-   Цену за пружену услугу исказану у динарима са посебно исказаним ПДВ-ом.
Понуда мора да буде јасна, недвосмислена и безусловна, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику.

Одлука о додели уговора о пружању услуга процене вредности дела имовине стечајног дужника, биће донета у року од 8 дана од датума пријема понуда, о чему ће бити обавештени сви понуђачи.
Наручилац задржава право да по пријему свих понуда донесе одлуку да ниједног понуђача не изабере, о чему ће се понуђачима доставити писмено обавештење.
Додатне информације и појашњења у вези са припремањем понуде понуђачи могу тражити  у писаном облику, најкасније три дана пре истека рока за достављање понуде. Захтеве за додатне информације понуђачи треба да доставе на адресу повереника са назнаком „Питања у вези понуде" или путем E-mail.
6. Плаћање

Наручилац ће наручене радове платити изабраном понуђачу u року од 15 дана  након пријема извештаја о процени имовине сачињене на начин дефинисан у тачки 3. овог позива на понуду.

7. Услови конкурисања

Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то : 
- Да је регистрован за обављање одговарајуће делатности код надлежног органа и да поседује одговарајућу лиценцу;

Понуде које не испуњавају ове услове биће одбијене као неприхватљиве.

У Новом Саду,07.04.2023. године                                                                                                                                                                                                          
                                                                                                      СТЕЧАЈНИ УПРАВНИК
                                                                                                            Љубомир Петров
